Anatomía dunha medusa (hidrozoo): 1 Ectoderma; **2 Mesoglea**; 3 Endoderma; 4 Cavidade gastrovascular; 5 Canal radial; 6 Canal circular; 7 Tentáculo; 8 *Velum*; 9 Anel nervioso externo; 10 Anel nervioso interno; 11 Gónadas; 12 Manubrio; 13 Boca; 14 Zona aboral; 15 Zona oral.
En zooloxía coñécese como **mesoglea** á porción non celular do mesénquima das medusas, máis ou menos grosa, constituída por unha matriz coloidal xelatinosa que funciona como un hidroesqueleto estático. Nas esponxas unha estrutura similar denomínase mesohilo.

Descrición
----------

A mesoglea está fundamentalmente constituída por auga. Ademais contén varias substancias que inclúen proteínas fibrosas como o coláxeno, proteoglicanos e fibronectina.

A mesoglea é maioritariamente acelular, pero tanto en cnidarios como en ctenóforos, a mesoglea contén feixes de músculos ye fibras de nervios. Outras células nerviosas e musculares descansan xusto baixo as capas epiteliais. A mesoglea tamén contén amebocitos que xogan unha función na fagocitose de residuos e bacterias. Estas células tamén loitan contra as infeccións ao produciren substancias químicas antibacterianas.

A mesoglea pode ser máis delgada que calquera das capas celulares nos celentéreos máis pequenos, como as hidras, o pode conformar o volume do corpo nas medusas máis grandes.

A mesoglea serve como un esqueleto interno, apoiando o corpo. As súas propiedades elásticas axudan a restaurar a forma despois da súa deformación a causa da contracción de músculos.

Porén, sen a flotabilidade da auga para apoiala, a mesoglea non é o bastante ríxida para aguantar o peso do corpo, e os celentéreos xeralmente tenden a aplanarse, ou incluso colapsar cando son sacados fóra da auga.

Usos do concepto
----------------

Para diferenciarmos o uso do concepto de mesénquima en embrioloxía de vertebrados (isto é, o tecido indiferenciado encontrado na entomesoderma embrionaria do cal se derivan todos os tecidos conectivos, os vasos sanguíneos, as células sanguíneas, o sistema linfático e o corazón) e o uso en zooloxía de invertebrados (un tecido máis ou menos sólido pero pobremente organizado constando dun xel matriz [a mesoglea, en sentido propio] con varias inclusións celulares e fibrosas, localizados entre a epiderme e a gastroderme, algúns autores prefiren utilizar o concepto *mesoglea* (en sentido máis amplo) en vez de mesénquima ao referirse ás capas medias de esponxas e diploblastos, reservando o termo mesénquima para o sentido embriolóxico. Aínda así, Brusca e Brusca desaconsellan este uso, utilizando mesoglea no seu sentido estrito, e preferindo manter as acepcións embriolóxica e zoolóxica para o termo mesénquima.

Notas
-----

1. 1 2  **mesoglea**, en Garrido, Carlos (1977): *Dicionário terminológico quadrilíngue de zoologia dos invertebrados*. A Corunha: Associaçom Galega da Língua. ISBN 84-87305-12-1.
2. ↑  Sarras, M. P.; Madden, M. E.; Zhang, X.; Gunwar, S.; Huff, J. K.; Hudson, B. G. (1991). "Extracellular matrix (mesoglea) of Hydra vulgaris". *Developmental Biology* **148** (2): 481–494. PMID 1743396. doi:10.1016/0012-1606(91)90266-6.
3. ↑  Werner, B.; Chapman, D. M.; Cutress, C. E. (1976). "Muscular and nervous systems of the cubopolyp (Cnidaria)". *Experientia* **32** (8): 1047–1049. doi:10.1007/BF01933964.
4. ↑  Hernandez-Nicaise, M. L. (1973). "The nervous system of ctenophores III. Ultrastructure of synapses". *Journal of Neurocytology* **2** (3): 249–263. PMID 9224490. doi:10.1007/BF01104029.
5. ↑  Josephson, Robert (2004-06-15). "THE NEURAL CONTROL OF BEHAVIOR IN SEA ANEMONES". *Journal of Experimental Biology* **207** (14): 2371–2372. ISSN 0022-0949. doi:10.1242/jeb.01059.
6. ↑  Hutton, Danielle M. C.; Smith, Valerie J. (1996). "Antibacterial Properties of Isolated Amoebocytes from the Sea Anemone Actinia equina". *Biological Bulletin* **191** (3): 441–451. doi:10.2307/1543017.
7. ↑  Campbell, R.D. (1976-06-01). "Elimination by Hydra interstitial and nerve cells by means of colchicine". *Journal of Cell Science* **21** (1): 1–13. ISSN 0021-9533. doi:10.1242/jcs.21.1.1.
8. ↑  Kier, W. M. (2012). "The diversity of hydrostatic skeletons". *Journal of Experimental Biology* **215** (8): 1247–1257. PMID 22442361. doi:10.1242/jeb.056549.
9. ↑  Brusca & Brusca 2005, p. 220.

Véxase tamén
------------

### Bibliografía

* Brusca, R. C. & G. J. Brusca (2005): *Invertebrados*. 2ª ed. Madrid: McGraw-Hill Interamericana de España. ISBN 978-84-486-0246-8.

|  |  |
| --- | --- |
| Control de autoridades | 
* Wd: Q203646
* EBID: ID
* MAG: 202294206
* Treccani: mesoglea

 |